Úradný vestník L 052 , 21/02/2004 S. 0037 - 0044



Nariadenie Komisie (ES) č. 308/2004 z 20. februára 2004, ktorým sa prerozdeľujú nevyužité časti kvantitatívnych kvót na rok 2003 pre určité výrobky pochádzajúce z Čínskej ľudovej republiky KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na nariadenie rady (ES) č. 520/94 [1] zo 7. marca 1994, ktorým sa stanovuje postup spoločenstva pre správu kvantitatívnych kvót, a najmä na článok 2 ods. 5 a články 14 a 24, keďže: (1) nariadenie rady (ES) č. 427/2003 [2] z 3. marca 2003 o prechodnom mechanizme ochranných opatrení pre špecifické výrobky, a ktorým sa mení a dopĺňa nariadenie (ES) č. 519/94 o spoločných pravidlách dovozu z určitých tretích krajín, ustanovilo ročné kvantitatívne kvóty pre určité výrobky pochádzajúce z Čínskej ľudovej republiky, ktoré sú uvedené v prílohe I k uvedenému nariadeniu. Na tieto kvóty sa vzťahujú ustanovenia nariadenia (ES) č. 520/94; (2) Komisia prijala nariadenie (ES) č. 738/94 [3], ktorým sa stanovujú všeobecné pravidlá vykonávania nariadenia (ES) č. 520/94. Tieto ustanovenia sa uplatňujú pri správe vyššie uvedených kvót s výhradou ustanovení tohto nariadenia; (3) príslušné orgány členských štátov v súlade s článkom 20 nariadenia (ES) č. 520/94 oznámili komisii množstvá z kvót, ktoré boli pridelené v roku 2003 a neboli využité; (4) tieto nevyužité množstvá nebolo možné prerozdeliť včas tak, aby boli využité pred koncom kvótového roku 2003; (5) preskúmanie prijatých údajov pre každý z príslušných výrobkov ukazuje, že množstvá, ktoré neboli využité v kvótovom roku 2003, by sa mali prerozdeliť v roku 2004 až do výšky limitu množstiev stanovených v prílohe I k tomuto nariadeniu; (6) boli analyzované rôzne administratívne metódy ustanovené nariadením (ES) č. 520/a uvážilo sa, že by mala byť prijatá metóda založená na tradičných obchodných tokoch. Na základe tejto metódy sa tranše kvót rozdelia na dve časti, z ktorých jedna je vyhradená pre tradičných dovozcov a druhá pre ostatných žiadateľov; (7) preukázalo sa, že toto je najlepší spôsob, ako zabezpečiť kontinuitu obchodovania pre príslušných dovozcov spoločenstva a zabrániť akémukoľvek narušeniu obchodných tokov; (8) množstvá prerozdelené na základe tohto nariadenia by sa mali rozdeliť pomocou rovnakých kritérií ako pri rozdelení kvót na rok 2003; (9) je potrebné zjednodušiť formality, ktoré musia splniť tradiční dovozcovia, ktorí už sú držiteľmi dovozných licencií vydaných pri rozdelení kvót na rok 2004. Príslušné administratívne orgány už majú v prípade všetkých tradičných dovozcov potrebné údaje o dovoze za rok 1998 alebo 1999. Títo tradiční dovozcovia z tohto dôvodu potrebujú len priložiť k svojim žiadostiam o nové licencie kópiu ich predchádzajúcich licencií; (10) mali by sa prijať opatrenia na vytvorenie najlepších podmienok pre rozdelenie tej časti kvót, ktorá je vyhradená pre netradičných dovozcov, s cieľom optimálne využiť kvóty. Preto je vhodné ustanoviť, že táto časť sa rozdelí úmerne požadovaným množstvám na základe súčasného preskúmania predložených žiadostí o dovozné licencie a poskytnúť prístup len dovozcom, ktorí môžu preukázať, že v priebehu kvótového roku 2003 získali dovoznú licenciu na príslušný výrobok a využili ju najmenej na 80 %. Množstvo, o ktoré môže požiadať ktorýkoľvek netradičný dovozca, by malo byť obmedzené na určený objem alebo hodnotu; (11) na účely rozdelenia kvót musí byť stanovená lehota pre dovozcov na predloženie žiadostí o licencie; (12) so zreteľom na optimálne využitie kvót musia byť v žiadostiach o licencie na dovoz obuvi v rámci kvót, ktoré sa vzťahujú na niektoré číselné znaky KN, uvedené množstvá požadované pre každý číselný znak; (13) členské štáty musia v súlade s postupom stanoveným v článku 8 nariadenia (ES) č. 520/94 informovať komisiu o prijatých žiadostiach o dovozné licencie. Informácie o predchádzajúcich dovozoch, ktoré realizovali tradiční dovozcovia, musia byť vyjadrené v rovnakých jednotkách ako príslušná kvóta; (14) vzhľadom na skutočnosť, že platnosť tohto systému kvót skončí 31. decembra 2004, stanovuje sa termín skončenia platnosti prerozdelených dovozných licencií na 31. december 2004; (15) tieto opatrenia sú v súlade so stanoviskom Výboru pre správu kvót zriadeného podľa článku 22 nariadenia (ES) č. 520/94, PRIJALA TOTO NARIADENIE: Článok 1 Toto nariadenie stanovuje pre rok 2004 osobitné ustanovenia na prerozdelenie častí kvantitatívnych kvót na rok 2003 uvedených v nariadení rady (ES) č. 427/2003, ktoré neboli využité v kvótovom roku 2003. Množstvá nevyužité v kvótovom roku 2003 sa rozdeľujú až do výšky limitu objemov alebo hodnôt určených v prílohe I k tomuto nariadeniu. Nariadenie (ES) č. 738/94 platí s výhradou osobitných ustanovení tohto nariadenia. Článok 2 1. Kvantitatívne kvóty uvedené v článku 1 sa rozdeľujú pomocou metódy založenej na tradičných obchodných tokoch, uvedenej v článku 2 ods. 2 písm. a) nariadenia (ES) č. 520/94. 2. Časti každej kvantitatívnej kvóty vyhradené pre tradičných dovozcov a pre netradičných dovozcov sú určené v prílohe II k tomuto nariadeniu. 3. a) Časť vyhradená pre netradičných dovozcov sa rozdelí pomocou metódy založenej na prideľovaní úmerne požadovaným množstvám; objem, ktorý požaduje jeden dovozca, nemôže prekročiť objem uvedený v prílohe III. Právo žiadať o dovozné licencie majú len dovozcovia, ktorí môžu preukázať, že doviezli najmenej 80 % objemu výrobku, na ktorý im bola vydaná dovozná licencia podľa nariadenia komisie (ES) č. 2077/2002 [4]. b) Účastníci trhu, ktorí sa považujú za spriaznené osoby definované v článku 143 nariadenia (EHS) č. 2454/93 [5], môžu predložiť len jednu žiadosť o licenciu na tú časť kvóty, ktorá je vyhradená pre netradičných dovozcov, pokiaľ ide o tovar opísaný v tejto žiadosti. V žiadosti o licenciu v rámci kvóty pre netradičných dovozcov je okrem vyhlásenia, ktoré požaduje článok 3 ods. 2 písm. g) nariadenia (ES) č. 738/94, uvedené, že žiadateľ nie je spriaznený so žiadnym iným účastníkom trhu žiadajúcim o príslušnú časť kvóty pre netradičných dovozcov. Článok 3 Žiadosti o dovozné licencie sa predkladajú príslušným orgánom uvedeným v prílohe IV k tomuto nariadeniu odo dňa nasledujúceho po dni uverejnenia tohto nariadenia v Úradnom vestníku Európskej únie (Official Journal of the European Union) do 10. marca 2004 do 15,00 hod. bruselského času. Článok 4 1. Na účely rozdelenia časti každej kvóty vyhradenej pre tradičných dovozcov sú "tradičnými" dovozcami tí dovozcovia, ktorí môžu preukázať, že doviezli tovar v kalendárnom roku 1998 alebo 1999. 2. Podporné dokumenty uvedené v článku 7 nariadenia (ES) č. 520/94 sa vzťahujú na uvedenie výrobkov pochádzajúcich z Čínskej ľudovej republiky do voľného obehu, na ktoré sa vzťahuje kvóta, vzhľadom na ktorú sa predkladá žiadosť, do voľného obehu v priebehu kalendárneho roku 1998 alebo 1999, ktorý uvádza dovozca. 3. Namiesto dokumentov uvedených v prvej zarážke článku 7 nariadenia (ES) č. 520/94 môžu žiadatelia ako dôkaz o dovoze príslušného výrobku v priebehu kalendárneho roku 1998 alebo 1999, ktorý realizovali oni sami alebo, podľa situácie, účastník trhu, ktorého činnosti prevzali, priložiť k svojim žiadostiam o licencie dokumenty, ktoré vypracovali a potvrdili príslušné vnútroštátne orgány na základe dostupných colných informácií. Žiadatelia, ktorí už majú dovozné licencie na výrobky, na ktoré sa vzťahuje táto žiadosť o licenciu, vydané na rok 2004 na základe nariadenia komisie (ES) č. 1956/2003 [6] alebo na základe nariadenia komisie (ES) č. 215/2004 [7], môžu k svojim žiadostiam o licencie priložiť kópiu ich predchádzajúcich licencií. V tom prípade vo svojej žiadosti o licenciu uvedú celkové množstvo príslušného výrobku dovezené v priebehu vybraného referenčného obdobia. Článok 5 Členské štáty najneskôr do 1. apríla 2004 do 10,00 hod. bruselského času informujú komisiu o počte žiadostí o dovozné licencie a o celkovom množstve, na ktoré sa vzťahujú a, v prípade žiadostí od tradičných dovozcov, o objeme predchádzajúceho dovozu, ktorý realizovali tradiční dovozcovia v priebehu vybraného referenčného obdobia uvedeného v článku 4 ods. 1 tohto nariadenia. Článok 6 Komisia najneskôr do 30 dní po prijatí všetkých informácií požadovaných podľa článku 5 prijme kvantitatívne kritériá, ktoré budú používať príslušné vnútroštátne orgány na účel rozhodovania o žiadostiach od dovozcov. Článok 7 Dovozné licencie sú platné do 31. decembra 2004. Článok 8 Toto nariadenie nadobúda účinnosť v deň uverejnenia v Úradnom vestníku Európskej únie (Official Journal of the European Union). Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. februára 2004 Za Komisiu Pascal Lamy člen komisie [1] Ú. v. ES L 66, 10.3.1994, s. 1. Nariadenie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1). [2] Ú. v. EÚ L 65, 8.3.2003, s. 1. Nariadenie naposledy zmenené a doplnené nariadením (ES) č. 1985/2003 (Ú. v. EÚ L 295, 13.11.2003, s. 43). [3] Ú. v. ES L 87, 31.3.1994, s. 47. Nariadenie naposledy zmenené a doplnené nariadením (ES) č. 983/96 (Ú. v. ES L 131, 1.6.1996, s. 47). [4] Ú. v. ES L 319, 23.11.2002, s. 12. [5] Ú. v. ES L 253, 11.10.1993, s. 1. [6] Ú. v. EÚ L 289, 7.11.2003, s. 10. [7] Ú. v. EÚ L 36, 7.2.2004, s. 10. -------------------------------------------------- PRÍLOHA I Množstvá, ktoré je potrebné prerozdeliť Opis výrobku | Číselný znak HS/KN | Prerozdeľované množstvá | Obuv patriaca pod číselné znaky HS/KN | ex640299 | 9720296 párov | 640351640359 | 1577200 párov | ex640391ex640399 | 1966283 párov | ex640411 | 4169083 párov | 64041910 | 10151135 párov | Stolový riad, kuchynský riad z porcelánu alebo čínskeho porcelánu patriaci pod číselný znak HS/KN | 691110 | 10983 ton | Keramický stolový riad, kuchynský riad, ostatné výrobky do domácnosti a toaletné výrobky, iné ako z porcelánu alebo z čínskeho porcelánu patriace pod číselný znak HS/KN | 691200 | 16565 ton | -------------------------------------------------- PRÍLOHA II Rozdelenie kvót Opis výrobku | Číselný znak HS/KN | Časť vyhradená pre tradičných dovozcov 75 % | Časť vyhradená pre netradičných dovozcov 25 % | Obuv patriaca pod číselné znaky HS/KN | ex640299 | 7290222 párov | 2430074 párov | 640351640359 | 1182900 párov | 394300 párov | ex640391ex640399 | 1474712 párov | 491571 párov | ex640411 | 3126812 párov | 1042271 párov | 64041910 | 7613351 párov | 2537784 párov | Stolový riad, kuchynský riad z porcelánu alebo čínskeho porcelánu patriaci pod číselný znak HS/KN | 691110 | 8237 ton | 2746 ton | Keramický stolový riad, kuchynský riad, ostatné výrobky do domácnosti a toaletné výrobky, iné ako z porcelánu alebo z čínskeho porcelánu patriace pod číselný znak HS/KN | 691200 | 12424 ton | 4141 ton | -------------------------------------------------- PRÍLOHA III Maximálne množstvo, o ktoré môže požiadať každý netradičný dovozca Opis výrobku | Číselný znak HS/KN | Vopred určené maximálne množstvo | Obuv patriaca pod číselné znaky HS/KN | ex640299 | 5000 párov | 640351640359 | 5000 párov | ex640391ex640399 | 5000 párov | ex640411 | 5000 párov | 64041910 | 5000 párov | Stolový riad, kuchynský riad z porcelánu alebo čínskeho porcelánu patriaci pod číselný znak HS/KN | 691110 | 5 ton | Keramický stolový riad, kuchynský riad, ostatné výrobky do domácnosti a toaletné výrobky, iné ako z porcelánu alebo z čínskeho porcelánu patriace pod číselný znak HS/KN | 691200 | 5 ton | -------------------------------------------------- PRÍLOHA IV Zoznam príslušných národných orgánov v členských štátoch 1. BELGICKO Service public fédéral Économie, PME, Classes moyennes & énergie Administration du Potentiel économique Politiques d'accès aux marchés, Service Licences Federale Overheidsdienst Economie, K.M.O., Middenstand en Energie Bestuur Economisch Potentieel Markttoegangsbeleid, Dienst Vergunningen Generaal Lemanstraat 60, Rue Général-Leman 60 B-1040 Brussel/Bruxelles Tél./Tel.: (32-2) 206 58 16 Télécopieur/Fax: (32-2) 230 83 22/231 14 84 2. DÁNSKO Erhvervs- og Boligstyrelsen Vejlsøvej 29 DK-8600 Silkeborg Tlf. (45) 35 46 64 30 Fax (45) 35 46 64 01 3. NEMECKO Bundesamt für Wirtschaft und Ausfuhrkontrolle (BAFA) Frankfurter Straße 29-35 D-65760 Eschborn Tel. (49) 619 69 08-0 Fax (49) 619 69 42 26/(49) 619 69 08-800 4. GRÉCKO Ministry of Economy & Finance General Directorate of Policy Planning & Implementation Directorate of International Economic Issues 1, Kornarou Street GR-105-63 Athens Tel.: (30-210) 328-60 31/328 60 32 Fax: (30-210) 328 60 94/328 60 59 5. ŠPANIELSKO Ministerio de Economía y Hacienda Dirección General de Comercio Exterior Paseo de la Castellana 162 E-28046 Madrid Tel.: (34) 913 49 38 94/913 49 37 78 Fax: (34) 913 49 38 32/913 49 37 40 6. FRANCÚZSKO Service des titres du commerce extérieur 8, rue de la Tour-des-Dames F-75436 Paris Cedex 09 Tél. (33) 155 07 46 69/95 Télécopieur (33) 155 07 48 32/34/35 7. ÍRSKO Department of Enterprise, Trade and Employment Licensing Unit, Block C Earlsfort Centre Hatch Street Dublin 2 Ireland Tel. (353-1) 631 25 41 Fax (353-1) 631 25 62 8. TALIANSKO Ministero Attività Produttive Direzione Generale Politica Commerciale e la Gestione del regime degli scambi Div. VII Viale Boston 25 I-00144 Roma Tel. (39-6) 599 32 489/(39-6) 599 32 487 Fax (39-6) 592 55 56 9. LUXEMBURSKO Ministère des affaires étrangères Office des licences Boîte postale 113 L-2011 Luxembourg Tel. (352) 22 61 62 Fax (352) 46 61 38 10. HOLANDSKO Belastingdienst/Douane Engelse Kamp 2 Postbus 30003 9700 RD Groningen Nederland Tel. (31-50) 523 91 11 Fax (31-50) 523 22 10 11. RAKÚSKO Bundesministerium für Wirtschaft und Arbeit Außenwirtschaftsadministration Abteilung C2/2 Stubenring 1 A-1011 Wien Tel. (43-1) 71 10 00 Fax (43-1) 711 00 83 86 12. PORTUGALSKO Ministério das Finanças Direcção-Geral das Alfândegas e dos Impostos Especiais sobre o Consumo, Edifício da Alfândega de Lisboa Largo do Terreiro do Trigo P-1100 Lisboa Tel.: (351-21) 8814263 Fax: (351) -21881 4261 13. FÍNSKO Tullihallitus/Tullstyrelsen Erottajankatu/Skillnadsgatan 2 FIN-00101 Helsinki/Helsingfors P./Tel: (358-9) 6141 F. (358-9) 614 28 52 14. ŠVÉDSKO Kommerskollegium Box 6803 S-113 86 Stockholm Tfn (46-8) 690 48 00 Fax (46-8) 30 67 59 15. SPOJENÉ KRÁĽOVSTVO Department of Trade and Industry Import Licensing Branch Queensway House West Precinct Billingham TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57 --------------------------------------------------